ఎన్. చలువరాయ స్వామి

ఎన్‌. చలువరాయ స్వామి కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు నాగమంగళ నియోజకవర్గం నుండి నాలుగు సార్లు ఎమ్మెల్యేగా ఎన్నికై సిద్దరామయ్య రెండవ మంత్రివర్గంలో 2023 మే 27న రాష్ట్ర వ్యవసాయ శాఖ మంత్రిగా భాద్యతలు చేపట్టాడు.

రాజకీయ జీవితం
ఎన్.చెలువరాయ స్వామి 1994 నుంచి 1999 వరకు జిల్లా పంచాయతీ సభ్యుడిగా, 1996 నుంచి 1997 మధ్య వైస్ ప్రెసిడెంట్‌గా పని చేసి ఆ తర్వాత 1999 & 2008 ఎన్నికల్లో రెండు సార్లు కర్ణాటక శాసనసభకు నాగమంగళ నియోజకవర్గం నుండి ఎమ్మెల్యేగా ఎన్నికై మంత్రిగా పని చేశాడు. ఆయన 2009లో మాండ్య లోక్‌సభ నియోజకవర్గం నుండి  లోక్‌సభ సభ్యుడిగా ఎన్నికయ్యాడు. 

ఎన్.చెలువరాయ స్వామి 2013లో జెడిఎస్ అభ్యర్థిగా నాగమంగళ నుండి కర్ణాటక అసెంబ్లీకి ఎన్నికై తన లోక్‌సభ సభ్యత్వానికి  రాజీనామా చేశాడు. ఆయన 2018లో కాంగ్రెస్‌లో చేరి  నాగమంగళ నుండి పోటీ చేసి ఓడిపోయాడు. ఎన్.చెలువరాయ స్వామి 2023లో కాంగ్రెస్‌ అభ్యర్థిగా నాగమంగళ నుండి పోటీ చేసి గెలిచి సిద్దరామయ్య రెండవ మంత్రివర్గంలో 2023 మే 27న రాష్ట్ర వ్యవసాయ శాఖ మంత్రిగా భాద్యతలు చేపట్టాడు.

 మూలాలు 

వర్గం:రాజకీయ నాయకులు
వర్గం:కర్ణాటక రాజకీయ నాయకులు